**Оқушыларды информатика пәнінен олимпиадаға дайындау.**

Қазіргі уақытта түрлі білім жарыстарында, Қазақстан намысын халықаралық ареналарда биіктерге көтере алатын білімді де талантты жастарға деген сұраныс өте мол. Еліміздің болашағы білімді де, қабілетті жастардың қолында. Жастарға білім мен тәрбие беру мектеп қабырғасынан басталады.

Олимпиада оқушылардың мектепте сабақ үрдісінде алған білімдерін шыңдауға үлкен әсер етеді. Оқушының программа құратын алгоритмдік ойлау қабілеті жоғары болуы қажет. Олимпиадаларға ұсынылатын есептер дәстүрлі емес, яғни сабақ үдерісінде негізі қаланған, бірақ терең талданылмаған күрделі есептер. Бұл есептерді шығару оқушылардың қосымша ізденуін талап етеді.

Олимпиада мұғалімдер жұмысын объективті түрде бағалайтын негізгі көрсеткіштердің бірі болып табылады. Сонымен қатар, мұғалім олимпиада арқылы оқушылардың білімін басқа мектеп оқушыларымен салыстырып көру мүмкіндігіне ие болады.

Информатика пәнінен олимпиадаға дайындаудың негізгі мақсаты – информатика, ақпараттық технологиялар саласында өте білімді, дарынды, белсенді, логикалық қабілеті жоғары оқушыларды анықтай отырып, пәнге деген қызығушылықтарын арттыру, зияткерлік потенциалын ашу. Оқушыларды олимпиадаға жан-жақты дайындау, программа құру шеберлігіне баулу. Қалалық, республикалық және халықаралық деңгейдегі олимпиада есептерін қарастыру арқылы, оларды шешудің әдіс-тәсілдерін үйрету.

Мектеп, жоғарғы оқу орындары буынындағы кері байланысты жүзеге асыру, оқушының қабілетін ашуды ескере отырып, логикалық-алгоритмдік және жүйелі комбинаторикалық ойлауы дамыған оқушыларды табу. Кәсіптік бағдар бере отырып, информатика мамандығын игеруге шақыру.

Оқушыларды олимпиадаға дайындау кезеңі өте күрделі. Дайындалатын оқушының білімін жетілдірумен бірге, оның моральдық-психологиялық жағдайына да мән беру қажет. Программалалау бойынша оқушыларды дайындауда тағы бір ерекшелік, оқушы шығарған әрбір есебін компьютерде тексеріп көруі керек. Сонда оқушының алған теориялық білімі практикалық білімімен ұштасады.

Ең алдымен ол оңай есеп болсын қиын есеп болсын берілгенін жақсылап тусінгенше оқу керек. Сосын оның шығарылу формуласын және формасын құруымыз керек.

*Олимпиадалық есептердің жіктелуі:*

*Арифметикалық* - математикалық есептер, үлкен сандармен жұмыс, формулаларды білуді қажет етеді, ал бағдарлама коды үлкен болмауы мүмкін.

*Геометрия* - бұл геометриялық проблема, мұнда кез-келген жағдайды денелердің жазықтықта және ғарышта әрекеттесуі сипаттауға болады.

*Динамикалық бағдарламалау* - қайталану қатынастарын анықтауға бағытталған тапсырмалар.

*Сұрыптау және реттілік* - массив түрінде берілген мәліметтермен жұмыс.

*Графтар* - графиктері бар тапсырмалар.

*Рекурсия* - опцияларды толық іздеу арқылы іздеуге арналған тапсырмалар.

Олимпиадаға дайындық барысы мұғалімдердің оқушылармен жүйелі жұмыс жасау нәтижесінде жоғары жетістіктерге қол жеткізуге болатындығын көрсетеді.

Негізгі жұмыс нәтижелері төмендегідей:

1. Оқушылардың пәнге деген қызығушылығы артып, олар түрлі салалардағы есептерді компьютерде шешуге дағдыланды;
2. Бағдарлама құру шеберлігін үйренді;
3. Логикалық ойлау өрісін терең дамыта отырып, есептерді шешуде күрделі бағдарламаларды құруға негіз салынды;
4. Программалау тілі интерфейсінің мүмкіндіктерін толық қолдануды үйренді.

Қазіргі таңда өзім қызмет атқарып жүрген Астана қаласындағы №9 «Зерде» мамандандырылған мектептің информатика пәнінен оқушыларым жақсы жетістіктер көрсетуде. Айта кетсек, 2019-2020 оқу жылы Рахимбаев Темірлан «CASTIC 2019» Қытай елі, Макао қаласы ІІ орын күміс медаль иеленді. Пернебаев Санжар, Ашимов Асхат қалалық «Ғылымдағы дебют» ІІ орын, Пернебаев Санжар «Әлемді өзгертетін идеялар» қалалық ғылыми жоба І орын, Бралин Мирас, Маликайдар Нурсаид ІІ орын, «Табиғатты аяла» республикалық конкурс Қарағанды қ. Рахимбаев Темірлан ІІ орын, Бралин Мирас ІІ орын жүлдегерлері. 2020-2021 оқу жылы жалпы білім беретін пәндер бойынша республикалық олимпиада ІІІ (қалалық) кезеңі информатика пәнінен Сатмурзин Алтынбек ІІІ орын, жалпы білім беру мекемелерінің 8 – 10 сынып оқушылары арасында өткен «Әлемді өзгертетін идеялар» қалалық ғылыми жобалар байқауының политехникалық бағыты бойынша Тусупбекова Жадыра, Данил Еркежан ІІ орын, «Edlight Alisa Hackathon 2021» жарысы Тусупбекова Жадыра І орын иеленді. 2021-2022 оқу жылы информатика пәні бойынша жалпы білім беретін пәндер бойынша республикалық олимпиада ІІІ (қалалық) кезеңі Бусурманов Еркебулан ІІІ орын, жасөспірімдер олимпиадасының аудандық кезеңі Божанов Алдияр ІІ орын, Жасымбек Мәди ІІІ орын, қалалық кезеңінде осы оқушылар грамота иеленді. ҚР оқушыларына арналған "STEM олимпиадасы" республикалық ғылым фестивалі Божанов Алдияр ІІ орын Астана қ., жалпы білім беретін пәндер бойынша республикалық ғылыми жобалар конкурсының ІІ қалалық кезеңі «Информатика» секциясы бойынша Махсұт Ерасыл, Мақсұт Алихан ІІ орын, Тусупбекова Жадыра, Даниил Еркежан ІІ орын жүлдегерлері. 2021 ж. 3-4 желтоқсан, Республикалық «ROBOLAND 2021» робототехника, бағдарламалау және инновациялық технологиялардың VІ фестивалі, «Болашақ білім беру саласындағы робототехника» шығармашылық категориясы бойынша Бусурманов Еркебулан, Аманмолла Ажар, Махсұт Ерасыл ІІІ орын, «WRO-2022» аймақтық кезеңі Бусурманов Еркебулан, Аманмолла Ажар І орын, Махсұт Ерасыл, Мақсұт Алихан ІІ орын, Тусупбекова Жадыра, Амангельдиев Айбат ІІІ орын жүлдегерлері. 2022-2023 оқу жылы халықаралық «ROBOLAND 2022» робототехника, бағдарламалау және инновациялық технологиялардың VІІ фестивалі, шығармашылық категориясы бойынша Бусурманов Еркебулан, Тусупбекова Жадыра, Данил Еркежан жүлделі І орын алды. «KazRoboProject-2022» республикалық байқауында Махсұт Ерасыл, Мақсұт Алихан ІІІ орын, «Үздік видео» номинациясы Бусурманов Еркебулан, Аманмолла Ажар, «Үздік инженерлі журнал» номинациясы Тусупбекова Жадыра, Данил Еркежан марапатталды. ҚР Білім олимпиадасында информатика пәні бойынша Бусурманов Еркебулан жүлделі ІІІ орынға ие болды.